Ir-Regolament tal-Kunsill (KE) Nru 1993/2000
tat-18 ta' Settembru 2000
li jimponi dazju definittiv kontra l-fqigħ tas-suq u jiġbor definittivament id-dazju proviżorju kontra l-fqigħ tas-suq impost fuq importi ta' lastiku termoplastiku stirene-butadiene-stirene li joriġina fit-Tajwan
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolamnet tal-Kummissjoni (KE) Nru 384/96 tat-22 ta' Diċembru 1995 dwar il-protezzjoni kontra importi li jifqgħu s-suq minn pajjiżi terzi li mhux Membri tal-Komunità Ewropea [1], u partikolarment l-Artikoli 9 u 10 miġjuba fih,
Wara li kkunsidra l-proposta sottomessa mill-Kummissjoni, wara konsultazzjoni mal-Kumitat Konsultattiv,
Billi:
A. MIŻURI PROVIŻORJI
(1) Permezz tar-Regolament tal-Kummissjoni (KE) Nru 1091/2000 [2] (minn issa ‘l quddiem imsejjaħ bħala "r-Regolament proviżorju"), dazji proviżorji kontra l-fqigħ tas-suq ġew imposti fuq importi ta' lastiku termoplastiku stirene-butadiene-stirene (minn issa l quddiem imsejjaħ "SBS") li jidħlu fil-kodiċijiet tan-NM ex40021900 u ex400299 u li joriġinaw fit-Tajwan.
(2) Bħala riżultat ta' investigazzjoni parallela kontra s-sussidju, dazji proviżorji protettivi ġew imposti skond ir-Regolament tal-Kummissjoni (KE) Nru 1092/2000 fuq importi fil-Komunità ta' SBS li joriġina fit-Tajwan. [3]
B. PROĊEDURA SOSEGWENTI
(3) Wara l-iżvelar tal-fatti u l-konsiderazzjonijiet essenzali li fuq il-bażi tagħhom ġie deċiż li jiġu mposti miżuri proviżorji, numru ta' partijiet interessati ssottomettew kummenti bil-miktub. Bi qbil mad-dispożizzjonijiet ta' l-Artikolu 20(1) tar-Regolament (KE) Nru 384/96 (minn issa ‘l quddiem imsejjaħ bħala "r-Regolament bażiku"), il-partijiet kollha interessati li jkunu talbu smigħ (a hearing) ingħataw l-opportunita li jinstemgħu mill-Kummissjoni.
(4) Il-Kummissjoni kompliet tfittex u tivverifika t-tagħrif kollu li qieset meħtieġ għas-sejbiet definittivi tagħha.
(5) Il-partijiet kollha ġew mgħarrfa bil-fatti u l-konsiderazzjonijiet essenzali li fuq il-bażi tagħhom ġie maħsub li jiġi rakkomandat l-imposizzjoni ta' dazji definittivi kontra l-fqigħ tas-suq fuq importi ta' SBS li joriġinaw fit-Tajwan u l-ġbir definittiv ta' ammonti stabbiliti permezz ta' dazji proviżorji fuq dawn l-im porti.
Ingħataw ukoll perjodu li fih ikunu jistgħu jagħmlu rappreżentazzjonijiet wara dan l-iżvelar.
(6) Il-kummenti bil-fomm u bil-miktub sottomessi mill-partijiet interessati ġew meqjusa u, fejn xieraq, ġew meqjusa għas-sejbiet definittivi.
(7) Wara li ġew riveduti s-sejbiet proviżorji fuq il-bażi tat-tagħrif miġbur minn dak in-nhar, huwa konkluż li s-sejbiet ewlenin kif dikjarat fir-Regolament proviżorju għandhom hawnhekk jiġu konfermati.
Ċ. IL-PRODOTT MEQJUS U L-PRODOTT BĦALU
(8) Il-prodott konċernat huwa lastiku termoplastiku stirene-butadiene-stirene, li huwa korrentement klassifikabbli fil-kodiċijiet tan-NM ex40021900 u ex400299.
(9) Importatur wieħed tal-Komunità ddikjara li SBS importat mit-Tajwan għandu fluwidita u resistenza differenti minn SBS prodott fil-Komunità. Madankollu, l-investigazzjoni tal-Kummissjoni wriet li produtturi fit-Tajwan jipproduċu tipi differenti ta' SBS b'eżattament l-istess komposizzjoni bħal dawk it-tipi prodotti fil-Komunità. L-investigazzjoni wriet ukoll li, għalkemm il-kwalità ta' importi ta' SBS mit-Tajwan setgħet kienet aktar baxxa għal kumpanija waħda matul is-snin 1995 u 1996 meta din il-kumpanija bdiet il-produzzjoni tagħha ta' SBS, il-kwalità malajr kisbet livell komparabbli għall-kwalità ta' SBS prodott fil-Komunità. Fl-aħħar nett, l-investigazzjoni wriet li utenti tal-Komunità ma jagħmlux differenzazzjoni ta' kwalità bejn SBS mit-Tajwan u mill-Komunità. Il-Kummissjoni konkludiet li SBS importat mit-Tajwan u SBS prodott fil-Komunità jaqsmu l-istess karatteristiċi u l-istess livell ta' kwalità.
(10) Importatur ieħor tal-Komunità iddikjara li SBS imtawwal niexef u biż-żejt għandhom jitqiesu bħala żewġ prodotti differenti, bl-argument li SBS imtawwal niexef u biż-żejt huma wżati minn industriji differenti. Madankollu, produtturi u utenti differenti ta' SBS ikkonfermaw lill-Kummissjoni li ħafna utenti tal-Komunità, speċjalment fl-industrija tax-xeddijiet tas-sieq, ma jagħmlux differenza bejn SBS imtawwal niexef u biż-żejt. Huwa għalhekk konkluż li s-swieq ta' SBS imtawwal niexef u biż-żejt ma jistgħux jintgħarfu minn xulxin.
(11) L-istess kumpanija irraġunat ukoll li SBS imtawwal niexef u biż-żejt huma viċin ħafna għal tipi oħra ta' prodotti, bħal ma huma SIS (stirene-isoprene-stirene), li huma prodotti wkoll bħala produtturi tal-Komunità ta' SBS. Il-kumpanija ddikjarat li ma hemmx ġustifikazzjoni sabiex SBS jintgħarfu minn dawn il-prodotti l-oħra. Madankollu, l-investigazzjoni wriet li SBS imtawwal niexef u biż-żejt għandhom eżattament l-istess komposizzjoni ta' butadiene u styrene, bl-uniku differenza iż-żieda ta' żejt fl-aħħar tal-proċess ta' produzzjoni. Dan il-komposizzjoni fiżiku jiddistingwi b'mod ċar SBS minn prodotti oħra bħal SIS. Huwa għalhekk konkluż li SBS imtawwal niexef u biż-żejt għandu jitqies bħala prodott distint wieħed għall-iskop ta' din l-investigazzjoni.
(12) La darba ma ġewx preżentati argumenti oħra, is-sejbiet dikjarati f'reċitazzjonijiet 13 sa 16 tar-Regolament proviżorju tad-dazju huma hawnhekk konfermati.
D. FQIGĦ TAS-SUQ
(13) Esportatur produttur wieħed mit-Tajwan ikkontesta l-metodu ta' kalkolu tal-marġini ta' fqigħ tas-suq li bih valuri normali ġew ikkomparati mal-prezzijiet ta' transazzjonijiet individwali ta' esportazzjoni.
(14) Eżami tal-mudell ta' ħin ta' prezzijiet ta' esportazzjoni matul il-perjodu investigattiv, madankollu, tagħmilha ċara li ħafna mill-fqigħ tas-suq seħħ matul l-aħħar nofs ta' dak il-perjodu. Kalkolu medju għalhekk ma jkunx jirrifletti l-grad sħiħ ta' fqigħ tas-suq, fis-sens ta' l-Artikolu 2 (11) tar-Regolament bażiku.
(15) Is-sejbiet proviżorji kif deskritti f'reċitazzjoni 25 tar-Regolament proviżorju tad-dazju huma għalhekk konfermati.
(16) Il-marġini definittivi ta' fqigħ tas-suq espressi bħala persentaġġ tal-prezz ta' importazzjoni pat fil-limiti tal-Komunità dazju imħallas huma dawn li ġejjin:
- Lee Chang Yung Chemical Industry Corp., Taipei: | 5,3 % |
- Chi Mei Corp., Tainan: | 9,1 % |
- Produttur esportatur li ma jikoperax: | 20,0 % |
E. KORRIMENT
1. Definizzjoni ta' l-industrija tal-Komunità
(17) Minħabba li ma ġie rċevut l-ebda kumment rigward id-definizzjoni ta' l-industrija tal-Komunità, il-konklużjonijiet ta' reċitazzjonijiet 31 u 32 tar-Regolament proviżorju tad-dazju huma hawnhekk konfermati.
2. Konsum fil-Komunità
(18) Minħabba li ma ġie rċevut l-ebda kumment rigward il-konsum fil-Komunità, l-istima tagħha kif indikat f'reċitazzjoni 33 u 32 tar-Regolament proviżorju tad-dazju hija hawnhekk konfermata.
3. Importi ta' SBS mit-Tajwan lill-Komunità
(a) Volum ta' importi, sehem tas-suq u prezz medju ta' importazzjoni
(19) Minħabba li ma ġie rċevut l-ebda kumment rigward il-volum ta' importi mit-Tajwan fil-Komunità, is-sehem fis-suq, u l-prezz medju ta' importi, l-estimi ndikati f'reċitazzjonijiet 34 sa 37 tar-Regolament proviżorju tad-dazju huma hawnhekk konfermati.
(b) Bejgħ/tniżżel taħt il-prezz
(20) Huwa mfakkar li bejgħ/tniżżel taħt il-prezz ġie stabbilit proviżorjament fuq il-bażi ta' paragun bejn il-prezz ta' esportazzjoni (fruntiera tal-Komunità pat, dazji mħallsa) u prezzijiet mitluba mill-industrija tal-Komunità (ex-works). Il-prezzijiet ta' bejgħ meqjusa għal tipi simili ta' prodotti kienu dawk għal konsumaturi indipendenti wara tnaqqis ta' skonti u ribassi.
(21) Kif imsemmi f'reċitazzjoni 9, ġew irċevuti xi kummeti rigward il-paragun ta' tipi differenti ta' prodotti imma nstab li SBS importat mit-Tajwan u SBS prodott fil-Komunità jaqsmu l-stess karatteristiċi.
(22) Dawn il-kummenti m'affettwawx il-konklużjonijiet tar-Regolament proviżorju, li wasslu għal marġini medja ta' bejgħ/tniżżel taħt il-prezz, espressa bħala persentaġġ tal-prezzijiet medji ta' bejgħ ta' l-industrija tal-Komunità, ta' 12,3 %.
4. Sitwazzjoni ekonomika ta' l-industrija tal-Komunità
(23) Importatur wieħed tal-Komunità ġibed l-attenzjoni li ħażniet u qligħ ma ġewx kalkolati għall-1995. Kif dikjarat diġa f'reċitazzjonijiet 46 u 47 tar-Regolament proviżorju tad-dazju, iċ-ċifri eżatti ta' ħażniet u qligħ ma setgħux jinkisbu b'mod eżatt minħabba f'tibdiliet fis-sistemi ta' kontabilita f'kumpanija waħda u tibdiliet fl-istruttura f'kumpanija oħra. F'kull każ, l-investigazzjoni wriet li l-qligħ kien aktar għoli fl-1995 milli fl-1996. Dan jirrinforza l-istabbilizzazzjoni ta' ħsara.
(24) Minħabba li ma ġie rċevut l-ebda kumment ieħor rigward iċ-ċifri għall-produzzjoni, kapaċita, volum ta' bejgħ, prezz ta' bejgħ, sehem tas-suq, ħażniet, qligħ, investimenti u impjieg ta' l-industrija tal-Komunità, il-konklużjonijiet ta' reċitazzjonijiet 40 sa 49 tar-Regolament proviżorju tad-dazju huma hawnhekk konfermati.
5. Konklużjoni
(25) Fuq il-bażi ta' dan imsemmi fuq ġie konkluż li l-industrija tal-Komunità qegħda ssofri minn ħsara materjali kif dikjarat f'reċitazzjoni 55 tar-Regolament proviżorju tad-dazju.
F. KAĠUN (CAUSATION)
1. Effett ta' l-importi li jifqgħu s-suq
(26) Il-Gvern tat-Tajwan (GTT) u importatur wieħed tal-Komunità iddikjara li l-livell għoli tas-sehem tas-suq ta' l-industrija tal-Komunità (89 % matul il-perjodu investigattiv) wera li l-industrija tal-Komunità ma setgħetx issofri ħsara kawżata minn importi mit-Tajwan, b'sehem tas-suq hafna iżgħar (6,1 %). Fil-każ preżenti ġie stabbilit li l-importi mit-Tajwan, b'pressjoni qawwi fuq prezzijiet f'suq kompetittiv u trasparenti (12,3 % bejgħ/tniżżel taħt il-prezz matul il-perjodu investigattiv), irrappreżentaw pressjoni konsiderevoli fuq l-industrija tal-Komunità. Sabiex iżżomm is-sehem tagħha fis-suq, l-industrija tal-Komunità kellha ssegwi ċ-ċaqliq l-isfel tal-prezz (- 47 % tnaqqis fil-prezz mill-1995 sal-perjodu investigattiv). Bħala riżultat, l-industrija tal-Komunità soffriet telfiet qawwija (qligħ mibdul minn + 14,9 % sa - 9,8 % mill-1996 sal-perjodu investigattiv). Fl-aħħar nett, huwa meqjus li s-sehem għoli tas-suq ta' l-industrija kollha tal-Komunità ma pproteġithiex mill-kompetizzjoni mhux bil-fier li faqgħet is-suq tat-Tajwan, u li l-pressjoni tal-prezz minħabba importi mit-Tajwan hija l-kawża maġġuri tal-ħsara soffruta minn din l-industrija.
(27) Il-GGT iddikjarat li l-investimenti miżjuda magħmula mill-produtturi tal-Komunità ħolqu kompetizzjoni aktar qawwija fost dawk il-produtturi u rriżultaw fi ħsara kkawżata minn dawn il-forzi kompetittivi. Madankollu, l-investigazzjoni wriet li investimenti, kif dikjarat f'reċitazzjoni 48 tar-Regolament proviżorju tad-dazju, varjaw mill-1995 u ma jurux ċaqliq il-fuq kif dikjarat mill-GTT. L-investimenti baqgħu f'livell kemm xejn baxx, li jkun jikkorrespondi għal tgħollija fil-grad normali tal-makkinarju. L-investimenti l-aktar importanti kienu saru mill-produtturi qabel l-1995 fil-waqt meta kienu qed jistabbilixxu l-unitajiet ta' produzzjoni tagħhom.
(28) Il-GTT iddikjara wkoll li l-ħsara soffruta mill-industrija tal-Komunità setgħet ġiet ikkawżata minn żidea fil-prezzijiet ta' materji primi. Madankollu, il-prezzijiet ta' materji primi, kif dikjarati f'reċitazzjoni 73 tar-Regolament proviżorju tad-dazju, ilhom varjaw mill-1995 u ma jurux xi ċaqliq partikolari. X'aktarx li l-varjazzjoni tagħhom hija ċiklika, u għalhekk ma jistgħux jispjegaw b'mod raġunevoli id-deprezzament kostanti ta' prezzijiet tal-SBS mill-1995.
(29) Importatur wieħed tal-Komunità irraġuna li l-ħsara soffruta mill-industrija tal-Komunità tista' tiġi kawżata minn żieda fl-ispejjeż ta' produzzjoni u ta' bejgħ u spejjeż amministrattivi ġenerali. Madankollu, l-investigazzjoni wriet li, waqt li dawk l-ispejjeż baqgħu ftit jew wisq fl-istess livell matul il-perjodu 1995 - 1999, il-valur tal-bejgħ tal-produtturi tal-Komunità naqas dramatikament (b'39 %), minħabba fit-tnaqqis fil-prezz.
2. Konklużjoni
(30) Meta jitqies li l-ebda argument ieħor ma ġie rċevut rigward il-kawża tal-ħsara soffruta mill-industrija tal-Komunità, il-konklużjoni li importi ta' SBS mit-Tajwan ikunu kkawżaw ħsara lill-industrija tal-Komunità, kif dikjarat f'reċitazzjonijiet 74 u 75 tar-Regolament proviżorju tad-dazju, hija hawnhekk konfermata.
G. INTERESS TAL-KOMUNITÀ
1. Interess ta' l-industrija tal-Komunità
(31) Minħabba li ma ġie rċevut l-ebda kumment rigward l-intesress ta' l-industrija tal-Komunità, il-konklużjonijiet ta' reċitazzjonijiet 77 u 81 tar-Regolament proviżorju tad-dazju huma hawnhekk konfermati.
2. Impatt fuq utenti
(32) Wara l-adozzjoni tar-Regolament li jimponi miżuri proviżorji, żewġ importaturi tal-Komunità esprimew l-ħsibijiet tagħhom dwar l-impatt ta' miżuri fuq il-konsumaturi tagħhom. Għandu jiġi notat li waħda minn dawn il-kumpaniji importat minn produttur mit-Tajwan li ma koperax f'dan il-proċediment, u dan l-importatur kien suġġett għal sussidju proviżorju kumulat u rata ta' dazju ta' fqigħ tas-suq ta' 28,2 %. Madankollu, jekk miżuri definittivi huma mposti, l-importaturi kollha se jkollhom l-għażla li jixtru SBS mill-produtturi tal-Komunità, minn wieħed mill-produtturi li jikkoperaw fit-Tajwan, jew minn sors ieħor mhux suġġett għal miżuri.
(33) Bħala riżultat, huwa stmat li ż-żieda medja fil-prezz ikkawżata minn miżuri definittivi għandha tkun ta' 1,1 %. Ġie konfermat matul l-investigazzjoni li din iż-żieda fil-prezzijiet x'aktarx ikollha impatt fuq l-utenti. L-impatt ta' dazju fuq numru ta' utenti tipiċi ġie eżaminat, fejn 40 % ta' l-ispiża tagħhom ta' produzzjoni kienet SBS. Instab li l-imposizzjoni ta' miżuri tista' tnaqqas il-qligħ b' 0,3 % bħala medju għal dik il-parti tan-negozju tagħhom li għandha x'taqsma ma' SBS.
(34) Barra minn hekk, minħabba li l-biċċa ‘l kbira ta' l-utenti tal-Komunità jixtru l-parti ewlenija ta' l-SBS tagħhom mill-produtturi tal-Komunità, ma jesperjenzawx xi żieda fil-prezz għall-akbar parti tal-bejgħ tagħhom.
(35) Fl-aħħar nett, minħabba li ma ġietx provvduta aktar xiehda mill-importaturi tal-Komunità, u minħabba li l-utenti tal-Komunità m'għamlux kummenti, il-konklużjoni ta' reċitazzjoni 86 tar-Regolament proviżorju tad-dazju hija hawnhekk konfermata.
3. Konklużjoni
(36) L-argumenti ġodda rċevuti rigward l-istabbilizzazzjoni ta' l-interess tal-Komunità, mhumiex meqjusa li huma tali li jistgħu jaqilbu l-konklużjoni li ma teżisti l-ebda raġuni kontra l-imposizzjoni ta' miżuri kontra l-fqigħ tas-suq. Is-sejbiet proviżorji huma għalhekk konfermati.
H. KORS TA' AZZJONI DEFINITTIV
(37) Bil-ħsieb tal-konklużjonijiet milħuqa rigward fqigħ tas-suq, ħsara, kaġun (causation) u interess tal-Komunità, huwa kunsidrat li miżuri definittivi kontra l-fqigħ tas-suq għandhom jittieħdu sabiex jipprevjenu aktar ħsara milli tiġi kaġunata lill-industrija tal-Komunità mill-importi li jifqgħu s-suq mit-Tajwan.
1. Livell ta' eliminazzjoni ta' ħsara
(38) Kif spjegat f'reċitazzjoni 91 tar-Regolament proviżorju tad-dazju, livell ta' prezzijiet li ma jagħmilx ħsara ġie stabbilit billi ġie miżjud mal-prezz tal-bejgħ ta' l-industrija tal-Komunità it-telf attwali medju tagħha u billi żdied ukoll marġini ta' qligħ ta' 8 % li jista' jkopri l-ispiża ta' produzzjoni ta' l-industrija tal-Komunità u jippermetti li jinkiseb qligħ raġunevoli fl-assenza ta' importi li jifqgħu s-suq mill-pajjiż konċernat.
2. Forma u livell tad-dazju
(39) Bi qbil ma' l-Artikolu 7(2) tar-Regolament bażiku ir-rata tad-dazju kontra l-fqigħ tas-suq għandha tikkorrespondi għall-marġini ta' fqigħ tas-suq, minbarra jekk il-marġini ta' ħsara hija aktar baxxa.
(40) Dan wassal għar-rati tad-dazju kontra l-fqigħ tas-suq li ġejjin għall-produtturi li jikkoperaw fit-Tajwan:
- Chi Mei Corporation: | 9,1 % |
- Lee Chang Yung Chemical Industry Corporation: | 5,3 % |
(41) Għal dawk il-produtturi esportaturi li ma jwieġbux għall-kwestjonarju tal-Kummissjoni jew m'għamlux lilhom infushom magħrufa b'xi mod ieħor, il-marġini ta' fqigħ tas-suq ġiet stabbilita fuq il-bażi tal-fatti disponibbli, bi qbil ma' l-Artikolu 18(1) tar-Regolament bażiku.
(42) Dawn il-produtturi jirrappreżentaw madwar 70 % ta' l-esportazzjonijiet tal-prodott meqjus mit-Tajwan lejn il-Komunità. Għalhekk, ġie meqjus xieraq li tiġi stabbilita marġini residwa ta' fqigħ tas-suq f'livell għola mill-marġini l-aktar għolja ta' fqigħ tas-suq stabbilita għal kumpanija li qed tikkopera. Għal din ir-raġuni, il-marġini residwa ta' fqigħ tas-suq ġiet stabbilita fuq il-bażi tat-tipi ta' prodotti bl-għola marġini speċifiċi ta' fqigħ tas-suq, jiġifieri 20 %.
I. ĠBIR TAD-DAZJU PROVIŻORJU
(43) Bil-ħsieb tal-kobor tal-fqigħ tas-suq misjub għal produtturi esportaturi, u fid-dawl tas-serjeta tal-ħsara kkawżat lill-industrija tal-Komunità, huwa meqjus meħtieġ li l-ammonti garantiti permezz tad-dazju proviżorju kontra l-fqigħ tas-suq skond ir-Regolament (KE) Nru 1091/2000 jinġabru definittivament sal-punt ta' l-ammont ta' dazju definittivi mposti,
ADOTTA DAN IR-REGOLAMENT:
Artikolu 1
1. Dazju definittiv kontra l-fqigħ tas-suq huwa hawnhekk impost fuq importi ta' lastiku termoplastiku stirene-butadiene-stirene, li jidħol fil-kodiċijiet tan-NM ex40021900 u ex400299 (kodiċijiet TARIC:4002190010, 4002991010 u 4002999091) u li joriġinaw fit-Tajwan.
2. Ir-rata ta' dazju definittiv kontra l-fqigħ tas-suq applikabbli għall-prezz nett b'xejn fil-fruntiera tal-Komunità, qabel id-dazju, għal prodotti prodotti mill-kumpaniji li ġejjin għandha tkun kif ġej:
Kumpanniji | | Rata ta' dazju | Kodiċi addizzjonali TARIC |
Chi Mei Corporation, Tainan, Taiwan | 9,1 % | A127 |
Lee Chang Yung Chemical Industry Corporation, Taipei, Taiwan | 5,3 % | A128 |
Kull kumpannija oħra mit-Tajwan | 20 % | A999 |
3. Minbarra jekk speċifikat mod ieħor, id-dispożizzjonijiet fis-seħħ li jikkonċernaw dazji tad-dwana għandhom japplikaw.
Artikolu 2
L-ammonti garantiti permezz tad-dazju proviżorju kontra l-fqigħ tas-suq fuq importi li joriġinaw fit-Tajwan skond ir-Regolament (KE) Nru 1091/2000 għandhom jinġabru bir-rata tad-dazju definittiv impost. Ammonti garantiti li jaqbżu r-rata definittiva ta' dazji kontra l-fqigħ tas-suq għandhom jiġu rilaxxati.
Artikolu 3
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Settembru 2000.